CELEX: 62018CA0236
Language: hu
Date: 2019-12-19 00:00:00
Title: C-236/18. sz. ügy: A Bíróság (második tanács) 2019. december 19-i ítélete (a Cour de cassation [Franciaország] előzetes döntéshozatal iránti kérelme) – GRDF SA kontra Eni Gas & Power France SA, Direct énergie, Commission de régulation de l’énergie, Procureur général près la cour d'appel de Paris (Előzetes döntéshozatal – A földgáz belső piacára vonatkozó közös szabályok – 2009/73/EK irányelv – A 41. cikk (11) bekezdése – A rendszerirányítóval szemben előírt kötelezettségekre vonatkozó jogviták rendezése – A vitarendező hatóság határozatainak időbeli hatálya – Jogbiztonság – Jogos bizalom)

2.3.2020   
            
            
               HU
            
            
               Az Európai Unió Hivatalos Lapja
            
            
               C 68/7
            
         
      A Bíróság (második tanács) 2019. december 19-i ítélete (a Cour de cassation [Franciaország] előzetes döntéshozatal iránti kérelme) – GRDF SA kontra Eni Gas & Power France SA, Direct énergie, Commission de régulation de l’énergie, Procureur général près la cour d'appel de Paris
      (C-236/18. sz. ügy) (1)
      
      (Előzetes döntéshozatal - A földgáz belső piacára vonatkozó közös szabályok - 2009/73/EK irányelv - A 41. cikk (11) bekezdése - A rendszerirányítóval szemben előírt kötelezettségekre vonatkozó jogviták rendezése - A vitarendező hatóság határozatainak időbeli hatálya - Jogbiztonság - Jogos bizalom)
      (2020/C 68/03)
      Az eljárás nyelve: francia
      
         A kérdést előterjesztő bíróság
      
      Cour de cassation
      
         Az alapeljárás felei
      
      
         Felperes: GRDF SA
      
         Alperesek: Eni Gas & Power France SA, Direct énergie, Commission de régulation de l’énergie, Procureur général près la cour d'appel de Paris
      
         Rendelkező rész
      
      A földgáz belső piacára vonatkozó közös szabályokról és a 2003/55/EK irányelv hatályon kívül helyezéséről szóló, 2009. július 13-i 2009/73/EK európai parlamenti és tanácsi irányelvet úgy kell értelmezni, hogy azzal nem ellentétes, hogy az ezen irányelv 41. cikkének (11) bekezdése szerinti vitarendező hatóságként eljáró szabályozó hatóság határozatának hatálya kiterjedjen az előtte folyamatban lévő jogvitában részt vevő felek olyan helyzetére, amely ezen felek között e jogvita felmerülését megelőzően különösen egy olyan földgázszállítási szerződés vonatkozásában állt fenn, oly módon, hogy az említett jogvitában részt vevő felek egyikét arra kötelezte, hogy e szerződést a teljes szerződéses időszakra nézve hozza összhangba az uniós joggal.
      
         (1)  HL C 190., 2018.6.4